**Ventspils pilsētas Izglītības pārvalde** (reģistrācijas Nr. 90000052497) izsludina konkursu uz vakanto **izglītības darba speciālistA izglītības iestāžu atbalsta un koordinācijas jautājumos** amatu:

**Prasības pretendentiem:**

* 2.līmeņa augstākā izglītība pedagoģijā vai izglītības vadībā;
* darba pieredze pedagoģijā vai izglītības vadībā ne mazāk kā 3 gadi, vēlams izglītības darba speciālista amatā;
* valsts valodas prasme augstākajā līmenī atbilstoši Valsts valodas likuma prasībām un vismaz vienas Eiropas Savienības oficiālās valodas prasmes profesionālajai darbībai nepieciešamajā apjomā;
* labas prasmes darbā ar informācijas un komunikācijas tehnoloģijām, t.sk. prasme strādāt ar datoru pieredzējuša lietotāja līmenī;
* labas komunikācijas, saskarsmes un plānošanas prasmes;
* precizitāte un augsta atbildības sajūta;
* prasme analizēt situāciju un rīcības sekas, atrast piemērotāko risinājumu, spēja apstrādāt un analizēt liela apjoma datus.

**Galvenie pienākumi:**

* kontrolēt elektronisko sistēmu (VIIS, VPIS, e-klase u.c.) datu bāzes uzturēšanu un aktualizāciju izglītības iestādēs;
* koordinēt un uzraudzīt valsts pārbaudes darbu norisi, apkopot un veikt datu analīzi par valsts pārbaudes darbu rezultātiem;
* saskaņot VIIS pedagogu tarifikācijas un pārtarifikācijas;
* kontrolēt un uzraudzīt izglītības iestāžu pašnovērtējuma ziņojumus un attīstības plānu izpildi;
* kontrolēt un uzraudzīt akreditācijas komisijas ziņojumos ieteikto ieteikumu izpildi;
* pārraudzīt vasaras nometņu un nodarbību darbību;
* izskatīt izglītības iestāžu nolikumu projektus un iesniegt tos apstiprināšanai pašvaldībai u.c.

**Iesniedzamie dokumenti:**

* dzīves un darba apraksts (CV);
* pieteikuma vēstule;
* pretendenta sagatavotu redzējumu par nepieciešamajiem atbalsta pasākumiem izglītības iestādēm, ko nodrošina Izglītības pārvalde;
* izglītību un kvalifikāciju apliecinošu dokumentu kopijas.

Darba alga 1100 – 1200 EUR mēnesī

Dokumentus **līdz 2019.gada 10.maijam** ieskaitot, iesniegt Ventspils pilsētas Izglītības pārvaldē, nosūtot pa pastu vai iesniedzot personīgi Raiņa ielā 10, Ventspilī, LV-3601, 2.stāvā, darba dienās no plkst. 08:00 līdz plkst. 17:00, izņemot pirmdienās no plkst. 08:00 līdz plkst.18:00 un piektdienās no plkst. 08:00 līdz plkst.16:00, pārtraukums no plkst. 12:00 līdz plkst. 13:00, vai nosūtot elektroniski: [vip@ventspils.lv](mailto:vip@ventspils.lv). Uzziņas pa tālruni 636 01221.